ऐसे लोगों को यह जान लेना चाहिए कि परमात्मा-परमेश्वर-भगवान्-खुदा-गॉड एक वह सर्वोच्च सत्ता-शक्ति है जो सम्पूर्ण सृष्टी ब्रह्माण्ड से परे विलक्षण जड-चेतन दोनों का उत्पत्ति कर्त्ता है जिससे सम्पूर्ण सृष्टि ब्रह्माण्डों की उत्पत्ति-स्थिति-संचालन-लय-विलय होता है । सृष्टि के परमपद सर्वोच्च पद पर पदासीन उस सर्वोच्च सत्ता का नाम ही परमात्मा-परमेश्वर-भगवान् है । भगवान् न तो कण-कण में, न तो घट-घट में, न इस भू-मण्डल पर, न तो इस ब्रह्माण्ड में विद्यमान है बल्कि वह सम्पूर्ण सृष्टि ब्रह्माण्ड से परे परम आकाश रूप परमधाम का वासी सबका मालिक है । जब जब इस भू-मण्डल पर धर्म और भगवान् के नाम पर अज्ञान आडम्बर फैलकर धर्म लुप्त होने लगता है, तब-तब वह परमआकाश रूप परमधाम निवासी भगवान् खुदा-गॉड इस भू-मण्डल पर अवतरित होकर धर्म संस्थापन, सज्जन संरक्षण, दुष्ट दलन करते-कराते हैं और अपने समर्पित-शरणागत भक्त-सेवकों को अपना परिचय-पहचान रूप अपना तत्त्व रूप तत्त्वज्ञान द्वारा प्रकट कर मुक्ति-अमरता का बोध करा देते हैं तब ये रहस्य स्पष्टता खुल जाता है कि न तो भगवान् कण-कण में, न तो घट-घट में विद्यमान है, आत्मा ही परमात्मा नहीं, ब्रह्म ही परमब्रह्म नहीं, ईश्वर ही परमेश्वर नहीं, नूर ही अल्लाहतऽला नहीं, सोल ही गॉड नहीं, गुरु ही भगवान् नहीं। इन सभी विषयों का रहस्य तब खुलता है जब स्वयं भगवान् इस धरती पर अवतरित होते हैं ।